《刘复之哀辞》
宋代·薛季宣

天胡不仁兮，瘼此下民。良苦乏贤兮，贤人名去而仙。

繄世途之贤径兮，正路榛塞。阊阖重重有栗阶而进兮，不崇朝而折翼。

鸱鹗司政兮，蝙蝠之晨。猿仁何咎兮，摈自王孙。宁是不畏兮，天实为之。

皇浩浩之充天兮，岂其已而。鸿翱翔而遵逵兮，退飞者再。

抟扶摇之直上兮，竟翷翩而长逝。夫岂人为兮，呼天不闻。

人莫不死兮，不亡者存。小官之不卑兮，贤声载路。

视彭铿其犹夭兮，后昆有裕。楙实双而一瘁兮，哀哀者母。

纷孺弱之呱前兮，苍天太苦。生者作德兮，死者有仁。

呜呼哀哉，家国无人非余患兮，余悲夫抱志之不伸。

作者简介：薛季宣（1134～1173），字士龙，号艮斋，学者称艮斋先生，永嘉（今浙江温州市鹿城区）人，南宋哲学家，永嘉学派创始人。薛徽言之子。少时随伯父薛弼宦游各地。17岁时，在岳父处读书，师事袁溉，得其所学，通礼、乐、兵、农，官至大理寺主簿。历仕鄂州武昌县令、大理寺主簿、大理正、知湖州，改常州，未赴而卒。反对空谈义理，注重研究田赋、兵制、地形、水利等世务，开创永嘉事功学派先志。著有《浪语集》、《书古文训》等。